"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 2 GO BUISA LE MEDUMOPUO NAKO E E TSHITSINTSWENG YA GO RUTA Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Ditirwana tsa letsatsi le letsatsi tsa medumopuo tsa metsotso e le 15 Simolola go ruta ditumanosi di le 3 tse di pataganeng, le ditumammogo tse di pataganeng. Tswelela ka ditirwana tsa go bopa mafoko le tsa temogo ya kutlo. Netefatsa gore barutwana ba tlhaloganya mafoko a ba a dumisang le go a dirisa go bopa dipolelo tse di nepagetseng. • Lemoga ditlhaka tse tharo tsa modumopuo wa ditumammogo tse di pataganeng mo tshimologong ya lefoko (sk. tsh mo go ‘tshasa’, tlh mo go ‘tlhatswa’) • Lemoga ditlhaka tse tharo tsa modumopuo wa ditumammogo tse di pataganeng kwa bofelong jwa mafoko (tlhotlha, kgotlha) • Lemoga ditumanosi bonnye di le 3 tse dintšhwa tse di pataganeng (sk. ‘oa’ mo go boa, ‘ee’ mo go seeleele) • Bopa mafoko a ditlhaka di le 3, 4, 5 o dirisa ditumammogo tse di pataganeng, sk. ts - tsamaya, tsh - tshameka, tshw - tshwantsha le ditumanosi tse di pataganeng, sk. aa mo go ‘maaka’ le ee mo go ‘seemo’. tse di rutilweng mo kgweditharong e. • Buisa mafoko a a tswang mo dithutong tsa medumopuo mo polelong le mo ditlhangweng tse dingwe • Ithute go peleta mafoko a le lesometlhano a a tswang mo thutong ya medumopuo ka beke. Ditirwana tsa puiso tsa letsatsi le letsatsi Puisokaelo ka ditlhopha (ditlhopha di le pedi ka letsatsi) le dinako tsa Puisokopanelo di le 2-3 mo bekeng Puisokopanelo Dithuto tsa barutwana botlhe ga 2-3 ka beke le beke metsoso e le 15 o dirisa bonnye setlhangwa se le sengwe mo bekeng: morutabana o bontsha barutwana botlhe dikgato tsotlhe. Bontsha sekao sa go dirisa dikgono tsa medumopuo le ditogamaaano tse dingwe tse di akaretsang metlhala ya tiriso le tshekatsheko ya popego • Dirisa matshwaopono go tlhaola mosola wa dipapatso le batho ba ba tshwanetseng go di amogela • Buisang dibuka le morutabana (puisokopanelo) le go buisana ka kamano fa gare ga lebaka le tatelano • Tlhaola dintlhakgolo mo go se se buisitsweng, jaaka baanelwa bagolo le maitshetlego/lefelokgang). • Buisa diraeme, maboko le dipina tse di itsiweng ke botlhe mo phaposiborutelong le morutabana (puisokopanelo) le go buisana ka dipopego tse di farologaneng. • Araba dipotso tsa maemo a a kwa godimo go tswa mo kgannyeng e e buisitsweng. “Mokgwa o tau e itshwereng ka ona o farologana jang le wa legotlo?”) • Neela kakanyo ya gago ka ga se o se buisitsweng. Puisokaelo ka ditlhopha Morutabana o dira le ditlhopha di le pedi letsatsi lengwe le lengwe a dirisa metsotso e le 15 mo setlhopheng se sengwe le se sengwe. Setlhopha sengwe le sengwe se dira le morutabana gabedi ka beke. Ruta barutwana go itekola fa ba buisa gore ba lemoge mafoko le go a tlhaloganya (Barutwana ba rutiwe go botsa dipotso jaaka: A e utlwala e nepagetse? A e a tlhaloganyega?). Bontsha dikgato tsa puisokopanel mme o e dirise mo puisokaelong ka tshegetso. • Buisetsa kwa godimo go tswa mo bukeng go ya ka fa a kgonang ka teng mo setlhopheng sa puisokaelo le morutabana, ke gore setlhopha sotlhe se buisa kgang e e tshwanang • Dirisa mafoko a a nnang a le teng, medumopuo, dikgono tsa tshekatsheko ya tiriso le popego fa o buisa • Simolola go itekola fa o buisa gore o lemoge mafoko le go a tlhaloganya. • Buisa ka thelelo le ka go tlhagisa maikutlo. • Tswelela go agelela mo tlotlofokong e e leng teng go tswa mo lenaneong la puiso e e sa rulaganyediwang, tlhatlhamano e e tlhophilweng ka seemo le lenaneo la mafoko a a tlhagelelang kgapetsakgapetsa. 86 PEGELO YA PHOLISI YA KHARIKHULAMO LE TLHATLHOBO"